Descendient d'una familia cristiana mozarabe de la val d'Ebro (Mardanis ye l'arabización de Martínez y Ibn Mardanix significa Fillo de Martínez). Esta familia se convirtió a l'Islam esdevenindo uns muladís que a más yeran aristocratas. Lo Rei Lop pasó a la historia como simbolo de la resistencia de los musulmans nativos hispans contra los musulmans berbers, primero independizando-se de los almorabetz, y dimpués luitando contra los almuades. Tamién pasó a la historia de l'Al Andalus como uno de los hombres més polemicos de lo suyo tiempo, entre atras cosas por lo suyo caracter libertín.